11. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 11056 της 30 Ιαν. /10 Φεβρ. 1979 (ΦΕΚ Β΄ 121) Περί αναθέσεως της διαχειρίσεως του «Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής» στην Τράπεζα της Ελλάδος. Έχοντας υπόψη: 1)Τις διατάξεις του από 30.1.32 Π.Δ/τος «περί διαχειρίσεως νομικών προσώπων υπό της Τραπέζης της Ελλάδος». 2)Το από 7.10.58 Β.Δ/γμα (ΦΕΚ Α΄ 175/ 24.10.58) «περί τροποποιήσεως του από 20.1.32 Π.Δ/τος». 3)Το Νόμ. 741/12.10.77 (ΦΕΚ Α΄ 314/14.10.77) «περί συστάσεως Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής και ρυθμίσεως θεμάτων τινών αφορώντων εις τα Ανώτατα Εκπαιδευτικά Ιδρύματα». 4)Το έγγραφο της Τραπέζης της Ελλάδος αριθ. 9914/25.1.79. 5)Την απόφαση του Υπουργού των Οικονομικών αριθ. 3675/931/25.5.78 «περί μεταβιβάσεως της εξουσίας να υπογράφουν «με εντολή Υπουργού» στο Γενικό Γραμματέα, Γενικούς Δ/ντές, Αναπλ. Γεν. Δ/ντές, και Προϊσταμένους Δ/νσεων, Τμημάτων και Ανεξαρτήτων Γραφείων της Κεντρικής Υπηρεσίας του Υπουργείου Οικονομικών, αποφασίζουμε: Από 15ης Φεβρ. 1979 η Ταμειακή Διαχείριση του «Διαπανεπιστημιακού Κέντρου Αναγνωρίσεως Τίτλων Σπουδών της Αλλοδαπής» ν’ ασκείται από την Τράπεζα της Ελλάδος, σύμφωνα με τις διατάξεις του από 20.1.32 Π.Δ/τος «περί διαχειρίσεως νομικών προσώπων υπό της Τραπέζης της Ελλάδος» όπως αυτό τροποποιήθηκε με το από 7.10.58 Β.Δ/γμα. Το ανωτέρω νομικό πρόσωπο θα εξυπηρετείται από το Κεντρικό Κατάστημα της Τραπέζης της Ελλάδος. Η απόφαση αυτή να δημοσιευθεί στην Εφημερίδα της Κυβερνήσεως.

[Source: greek_legal_code_raptarchis | Tokens: 1397]